ପୋନାଟିନିବ

ପୋନାଟିନିବ, ଆଇକ୍ଲୁସିଗ ଏହାର ଏକ ବେପାର ନାମ, ହେଉଛି ଏକ ଔଷଧ ଯାହା କ୍ରନିକ୍ ମାଇଲୋଜେନସ୍ ଲ୍ୟୁକେମିଆ (CML) ଏବଂ ତୀବ୍ର ଲିମ୍ଫୋବ୍ଲାଷ୍ଟିକ ଲିଉକେମିଆର (ALL) ଚିକିତ୍ସା ପାଇଁ ବ୍ୟବହୃତ ହୁଏ ଯାହା ଫିଲାଡେଲଫିଆ କ୍ରୋମୋଜୋମ୍ ଯୁକ୍ତାତ୍ମକ (Ph +) ଅଟେ । ଅନ୍ୟ ଚିକିତ୍ସା ବିଫଳ ହେଲେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମୋନିଆ, ଅଗ୍ନାଶୟ ପ୍ରଦାହ, ଜ୍ୱର, ପେଟ ଯନ୍ତ୍ରଣା, ହୃଦଘାତ, ଆଟ୍ରିଆଲ୍ ଫିଇବ୍ରିଲେସନ, କମ୍ ପ୍ଲାଟେଲେଟ୍, ନିମ୍ନ ରକ୍ତ ନିଉଟ୍ରୋଫିଲ୍ ସ୍ତର, ଷ୍ଟ୍ରୋକ, ବୃକ୍‌କ ସମସ୍ୟା ଏବଂ ହୃଦ୍‌ପାତ ହୋଇପାରେ । ପ୍ରାୟ ୨୫% ଲୋକଙ୍କର ଧମନୀରେ ଏବଂ ୫% ଲୋକଙ୍କର ଗମ୍ଭୀର ରକ୍ତ ଜମାଟ ବାନ୍ଧିଥାଏ । ଏହା ଏକ ଟାଇରୋସିନ୍-କାଇନେଜ ଇନହିବିଟର ଯାହା  ବିସିଆର-ଏବିଆଇକୁ (Bcr-Abl)  ଅବରୋଧ କରେ ।  

୨୦୧୨ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୩ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପୋନାଟିନିବ ଅନୁମୋଦିତ ହୋଇଥିଲା ।  ଯୁକ୍ତରାଜ୍ୟରେ ପ୍ରତି ମାସରେ ଏହି ଔଷଧ ପିଛା ପ୍ରାୟ, ୫୧୦୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୯,୦୦୦ ଡଲାର ଅଟେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ